|  |
| --- |
| +\*xfs\*pvs\*Akl\*cvA\*xBj\*tCi\*lrb\*ajb\*uay\*Eck\*pBk\*- +\*yqw\*yuE\*yuC\*Dbt\*xag\*ycf\*zbF\*Bjq\*obB\*xCc\*zew\*- +\*eDs\*ors\*lyd\*lyd\*lyd\*rkn\*bBr\*zcu\*Dqb\*icD\*zfE\*- +\*ftw\*cyy\*yoz\*tsl\*stD\*gzj\*aak\*lEs\*gyb\*DaB\*onA\*- +\*ftA\*wmC\*iFy\*owC\*izl\*qyk\*xDg\*Ejc\*hyk\*Avx\*uws\*- +\*xjq\*jrr\*bnr\*Fly\*iBD\*rEi\*Atb\*Fbk\*dnw\*yhx\*uzq\*- |

|  |
| --- |
|  |



REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 300-01/24-01/3

URBROJ: 2176-13-24-1

Lipovljani, 09.12.2024.

Na temelju članka 10. i 11. Zakona o poticanju razvoja malog gospodarstva ( Narodne novine, broj: 29/02, 63/07, 53/12, 56/13 i 121/16) i članka 26. Statuta Općine Lipovljani (Službeni vjesnik, broj: 14/21), Općinsko vijeće Općine Lipovljani na 26. sjednici održanoj 09. prosinca 2024. godine donijelo je

**PROGRAM**

**sufinanciranja novog zapošljavanja u 2025. godini**

**na području Općine Lipovljani**

1. **CILJ PROGRAMA**

Poticanje novih zapošljavanja te direktni utjecaj na razvoj obrta, malog i srednjeg poduzetništva, odnosno povećanje broja zaposlenih na području Općine Lipovljani u obrtu i malom i srednjem poduzetništvu.

Za sufinanciranje kroz jednokratnu pomoć za novo zapošljavanje Općina Lipovljani osigurava sredstva u iznosu od

* 2.000,00 eura za jednu novozaposlenu osobu koju zapošljava prvi puta, sa područja Općine Lipovljani, sa stupnjem obrazovanja VŠS i VSS i/ili prvostupnik/baccalaureus i mag. struke na radnom mjestu VŠS ili VSS struke,
* 1.500,00 eura za jednu novozaposlenu osobu koju zapošljava prvi puta sa područja Općine Lipovljani sa stupnjem obrazovanja SSS i VKV na radnom mjestu SSS i VKV struke i
* 1.000,00 eura za jednu novozaposlenu osobu koju zapošljava prvi puta sa područja Općine Lipovljani sa stupnjem obrazovanja NKV i bez zanimanja.

Svaki gospodarski subjekt kojemu se isplati subvencija sukladno ovom programu postaje primatelj potpore male vrijednosti sukladno članku 10. Zakona o državnim potporama (Narodne novine , broj 47/14, 69/17).

Sredstva iz stavka 2. ove točke su nepovratna.

1. **KORISNICI PROGRAMA**

Korisnici sredstava iz ovog Programa mogu biti:

* obrtnici sa sjedištem na području Općine Lipovljani
* mali poduzetnici /prosječan broj radnika tijekom poslovne godine ne prelazi 50, sa sjedištem tvrtke na području Općine Lipovljani i min. 50% u privatnom vlasništvu,
* poduzetnici /obrtnici korisnici mjera HZZ-a za sufinanciranje samozapošljavanja, ako je tvrtka/obrt koji se osniva minimalno 50% u privatnom vlasništvu,
* srednji poduzetnici /prosječan broj radnika tijekom poslovne godine ne prelazi 250/, sa sjedištem tvrtke na području Općine Lipovljani i min. 50% u privatnom vlasništvu,
* pravo na korištenje sredstava po ovom Programu ne mogu ostvariti obrtnici/poduzetnici za novozaposlene, obrtnici/poduzetnici za samozapošljavanje za novozaposlene osobe na radnim mjestima koji se bave točenjem pića, kockanjem, kladioničarskim i sličnim djelatnostima.

1. **FINANCIJSKA SREDSTVA**

Za realizaciju ovog Programa u Proračunu Općine Lipovljani za 2025. godinu osiguran je iznos od 10.000,00 eura u Programu jačanje gospodarstva Tekući projekt T10001 Subvencije zapošljavanja i samozapošljavanja.

1. **KRITERIJI ZA ODOBRENJE SREDSTAVA**

Kod kandidiranja za sredstva programa moraju biti ispunjeni sljedeći uvjeti:

* da korisnik sredstava/poslodavac/ ispunjava uvjete iz točke 2. ovog Programa,
* obveza poslodavca je da zadrži postojeći broj zaposlenih dok traje dodijeljena potpora,
* novozaposlenu osobu sufinanciranu iz ovog Programa poslodavac mora zadržati najmanje 24 mjeseca od dana zaključenog ugovora o zapošljavanju,
* osoba koju poslodavac prijavljuje kao novozaposlenu osobu mora se voditi u Evidenciji nezaposlenih osoba HZZ-a, Područni ured Kutina, ispostava Novska.
* da su podmirene sve porezne obveze prema važećim zakonima RH,
* da su podmirene sve obveze prema Općini Lipovljani.

Poduzetnici/obrtnici korisnici mjera HZZ-a za sufinanciranje samozapošljavanja, ako podnose zahtjev za sredstva po ovom Programu moraju ispunjavati sljedeće uvjete:

* da korisnik sredstava /poslodavac/ ispunjava uvjete iz točke 2. ovoga Programa,
* da je poslodavac korisnik mjera HZZ-a za sufinanciranje samozapošljavanja,
* obveza poslodavca je da zadrži poslovanje tvrtke/obrta najmanje dvije godine od dana registracije tvrtke /obrta registrirane tijekom 2025. godine,
* da su podmirene sve porezne obveze prema važećim zakonima RH,
* da su podmirene sve obveze prema Općini Lipovljani.

1. **NAČIN PROVOĐENJA PROGRAMA**

Korisnik sredstava iz ovog Programa /poslodavac/ podnosi ZAHTJEV za odobrenje sredstava Općini Lipovljani nakon zaključenog ugovora o zapošljavanju s novozaposlenom osobom najkraće na rok od 24 mjeseca.

Uz zahtjev se prilaže sljedeća dokumentacija:

* opći podaci o podnositelju zahtjeva /naziv, sjedište, OIB, djelatnost, telefon, poslovna banka, broj žiro računa/,
* ovjerena Izjava kod javnog bilježnika o broju stalno zaposlenih osoba,
* preslika obrtnice i/ili preslika Rješenja o upisu u obrtni registar
* izvadak iz sudskog registra Trgovačkog suda (preslik)
* ovjerena Izjava kod javnog bilježnika da će se zadržati postojeći broj zaposlenih najmanje 24 mjeseca od dana zaključenog ugovora s novozaposlenom osobom za koju je podnesen zahtjev za sufinanciranje,
* preslika ugovora o zapošljavanju s novozaposlenom osobom (jednom ili više njih),
* dokaz da je novozaposlena osoba bila na Evidenciji nezaposlenih osoba u HZZ, Područni ured Kutina, ispostava Novska.
* dokaz podnositelja zahtjeva da su podmirene sve porezne obveze prema RH te sve financijske obveze prema Općini Lipovljani.

Korisnik sredstava iz ovog Programa uz mjeru HZZ-a sufinanciranje zapošljavanja podnose zahtjev za odobrenje sredstava Općine Lipovljani nakon ishođenja dokumentacije za korištenja mjera HZZ-a, uz zahtjev se prilaže sljedeća dokumentacija:

* opći podaci o podnositelju zahtjeva (naziv, sjedište, OIB, djelatnost, telefon, poslovna banka, broj žiro računa),
* preslika dokumenta po kojem je odobreno korištenje mjera HZZ-a sufinanciranje zapošljavanja,
* ovjerena izjava kod javnog bilježnika da će novoosnovana tvrtka/obrt poslovati najmanje dvije godine od registracije iste,
* preslika obrtnice i/ili presliku Rješenja o upisu u obrtni registar
* izvadak iz sudskog registra Trgovačkog suda (preslik)
* dokaz podnositelja zahtjeva da su podmirene sve obveze prema RH i Općini Lipovljani
* elektronički zapis Hrvatskog zavoda za mirovinsko osiguranje iz kojeg je vidljiva prijavljena stručna sprema.

1. **ROK ZA PODNOŠENJE PRIJAVA**

Korisnici sredstava iz ovog Programa ZAHTJEV mogu podnijeti do 30. studenog 2025. godine na adresu: Općina Lipovljani, Jedinstveni upravni odjel, Trg hrvatskih branitelja 3, 44322 Lipovljani.

1. **TIJELO NADLEŽNO ZA OCJENU PODNESENIH ZAHTJEVA**

Za ocjenu podnesenih zahtjeva te konačnu odluku u vezi istih donosi Općinski načelnik Općine Lipovljani.

Ukoliko je zahtjev za dodjelu bespovratnih sredstava iz ovog Programa podnesen za novozaposlenu osobu s višim stupnjem spreme (obrazovanja) u odnosu na potrebnu stručnu spremu za radno mjesto na kojem je zaposlena osoba, poslodavac ima pravo samo na potporu prema potrebnoj stručnoj spremi za radno mjesto u ugovoru o zapošljavanju s novozaposlenom osobom.

1. **ROK ZA RJEŠAVANJE ZAHTJEVA**

Općinski načelnik Općine Lipovljani pristigle zahtjeve rješavat će u roku od 30 dana od dana podnošenja istih.

Odlukom iz stavka 1. ove točke određuje se obveza zaključivanja ugovora o dodjeli potpore male vrijednosti između Općine Lipovljani i poslodavca koji je ostvario pravo za sredstva iz ovog Programa, odnosno sredstva za sufinanciranje novozaposlenih osoba.

Ugovorom iz stavka 2. ove točke između ostalog utvrđuju se i instrumenti osiguranja povrata sredstava u slučaju nenamjenskog korištenja sredstava iz ovog Programa (bjanko zadužnica, ovjerena kod javnog bilježnika, naslovljena na Općinu Lipovljani u iznosu dodijeljene potpore).

1. **ROK ZA UPLATU SREDSTAVA POSLODAVCIMA**

Općina Lipovljani se obvezuje temeljem točke 1. stavka 2. ovog Programa sredstva u navedenim iznosima uplatiti na žiro račun poslodavca čiji zahtjev je ocijenjen pozitivno u roku od 60 dana od dana donesene Odluke iz točke 7. ovog Programa.

1. **ROK TRAJANJA POTPORE (OBVEZE POSLODAVCA)**

Rok trajanja obveze poslodavca da zadrži novozaposlenu osobu za koju je podnio zahtjev za dodjelu bespovratnih sredstava sukladno ovom Programu je 24 mjeseca od dana zaključenog ugovora o zapošljavanju s novozaposlenom osobom nakon stupanja na snagu ovog Programa.

Rok trajanja obveze poslodavca koji je podnio zahtjev za dodjelu bespovratnih sredstava uz mjeru HZZ-a sufinanciranja zapošljavanja je da novoosnovana tvrtka/obrt posluje najmanje dvije godine od dana osnivanja /registracije.

1. **INSTRUMENT PRAĆENJA NAMJENSKOG KORIŠTENJA SREDSTAVA**

Općina Lipovljani, odnosno Jedinstveni upravni odjel, zadužuje se za vođenje Evidencije pozitivno riješenih zahtjeva te vršenje provjere kod poslodavca za vrijeme trajanja Programa o provođenju ugovora o zapošljavanju iz točke 5. ovog Programa.

Ukoliko poslodavac raskine Ugovor o zapošljavanju prije isteka ugovorenog roka, Općina Lipovljani će aktiviranjem instrumenta osiguranja ostvariti povrat sredstava iz ovog Programa.

Ukoliko poslodavac raskine Ugovor o zapošljavanju ili odjavi registriranu djelatnost prije isteka ugovorenog roka Općina Lipovljani će aktiviranjem instrumenta osiguranja ostvariti povrat sredstava iz ovog Programa.

1. **MOGUĆNOST IZLASKA IZ PROGRAMA**

Ukoliko poslodavac kojem su uplaćena sredstva po ovom programu iz opravdanog razloga (sukladno Zakonu o radu) mora raskinuti ugovor o zapošljavanju s novozaposlenom osobom, u tom slučaju se pismenim zahtjevom obraća Općini Lipovljani te odluku o opravdanosti po svakom pojedinačnom zahtjevu donosi načelnik Općine Lipovljani, kao i konačnu odluku.

Podnošenje zahtjeva za raskid ugovora o dodjeli potpore male vrijednosti koji je sufinanciran iz ovog Programa neće se ocijeniti opravdanim ukoliko se isti podnese u roku kraćem od 6 mjeseci od dana zaključivanja istog.

1. **ZAVRŠNE ODREDBE**

Nakon stupanja na snagu ovog Programa Jedinstveni upravni odjel će objaviti Javni poziv za dodjelu sredstava iz Programa sufinanciranja novog zapošljavanja u 2025. godini na području Općine Lipovljani.

Javni poziv će se objaviti na oglasnoj ploči i službenoj stranici Općine Lipovljani [www.lipovljani.hr](http://www.lipovljani.hr).

Ovaj program stupa na snagu osmog dana od dana objave u Službenom vjesniku, a primjenjuje se od 01. siječnja 2025. godine.

**PREDSJEDNIK OPĆINSKOG VIJEĆA**

**Tomislav Lukšić, dipl. ing. šum.**